Handicap og Psykiatri, Korterevarende Tilbud

Bostøtte Psykiatri

Daglig leder

Jesper Petersen
Direkte telefon
24872632
E-post
jesper.petersen@rksk.dk

23. maj 2024

### **Bostøtte til korterevarende tilbud i psykiatrien**

Er du engageret i at gøre en forskel for mennesker med psykiske lidelser? Vi søger ensocialfaglig medarbejder til en spændende stilling i vores social psykiatriske bostøtte. Stillingen ønskes besat snarest muligt.

**Om stillingen**

Aktuelt er der en ledig stilling som socialfaglig medarbejder i bostøttegruppen. Stillingen kan være op til 37 timer og ønskes besat snarest muligt.

Målgruppen er personer med tilknytning til socialpsykiatrien, ADHD og autisme, som er omfattet af serviceloven § 85 til opretholdelse eller forbedring af personlige færdigheder eller af livsvilkårene.

Du skal med udgangspunkt i indsatsmål have fokus på at skabe rum for udvikling, livskvalitet og læring for den enkelte og for fællesskabet. Samtidig skal du bidrage til at skabe et godt arbejdsmiljø.

I § 85-støtten skal man være indstillet på, at der er alene-arbejde, hvor støtten ydes i borgeres eget hjem eller på støttecentre i hele kommunen. Det er en mulighed at støtten kan foregå digitalt, telefonisk eller virtuelt. Det er derfor vigtigt, at du selvstændigt kan påtage dig, at planlægge og arbejde i komplekse borgerforløb.

Vi arbejder recovery-orienteret rehabiliterende, struktureret og med udgangspunkt i borgeres handleplaner, mål og ønsker for fremtiden. Via vores dokumentationssystem Nexus dokumenterer vi vores arbejde og måler progression i borgerens udvikling.

**Kvalifikationer**

Vi søger en kandidat, der:

* Har erfaring eller uddannelse inden for psykiatri, social pædagogik eller tilsvarende områder
* Kan arbejde selvstændigt og tage ansvar for den daglige støtte
* Har gode kommunikative evner og kan skabe tillid og relationer
* Er fleksibel og klar til at tilpasse sig skiftende arbejdsopgaver
* Erfaring med at arbejde med psykiske lidelser er en fordel, men ikke et krav

**Vi tilbyder:**

* En spændende og udfordrende stilling i et tværfagligt team
* Gode muligheder for faglig udvikling og relevant efteruddannelse
* Mulighed for at præge udviklingen af bostøttetilbuddet og gruppetilbuddene
* En hverdag med meningsfuldt arbejde og fokus på borgerens behov

**Arbejdssted:** Skjern

**Ansøgningsfrist: Snarest muligt**

**Vi afholder løbende samtaler**

Lyder det som noget for dig? Send din ansøgning og CV hurtigst muligt! Vi ser frem til at høre fra dig.

Har du spørgsmål kan du kontakte daglig leder Jesper Petersen:

jesper.petersen@rksk.dk

24872632

Løn og ansættelse efter overenskomst.

Der indhentes reference og straffeattest inden ansættelse.